05/04/2010 | Administración LocalMunicipal
As Pontes de García Rodríguez
Secretaría
Delegación especial conferida á concelleira Eva Conde Murado

ANUNCIO Delegación especial conferida á concelleira Eva Conde Murado Mediante decreto da súa autoridade nº 395/2010, do 5 de marzo, o alcalde resolveu o seguinte O artigo 30.1 da Ordenanza Municipal de Normalización Lingüística do Concello das Pontes de García Rodríguez (OMNL), publicada no Boletín Oficial da Provincia da Coruña, nº 222, do 26/09/2006, establece que para garantir o cumprimento da ordenanza, crearase unha Comisión Interdepartamental de Seguimento integrada, cando menos, polo alcalde, o secretario xeral, o xefe de persoal, a persoa responsable do Servizo de Normalización Lingüística, un concelleiro ou concelleira designado/a por cada grupo político municipal, un representante do Comité de Empresa e outro da Xunta de Persoal. En reunión que tivo lugar o día 01/03/2010 constituíuse a Comisión Interdepartamental de Seguimento para a aplicación da Ordenanza Municipal de Normalización Lingüística (CINS). A 4ª tenente de alcalde, Eva Conde Murado é, así mesmo, concelleira-delegada da Área Cultural e de Servizos Sociais, segundo a delegación conferida por Decreto da Alcaldía nº 1665/2007, do 17 de xullo, e publicado no Boletín Oficial da Provincia (BOP) nº 182, do 08/08/2007. Visto o establecido nos artigos 21 e 23.4 da Lei 7/1985, do 2 de abril, reguladora das bases do réxime local (LRBRL), no artigo 61.3 (última alínea) da Lei 5/1997, do 22 de xullo, de Administración Local de Galicia (LALG), no artigo 14 do Regulamento orgánico municipal (ROM), publicado no Boletín Oficial da Provincia (BOP) nº 179, do 6 de agosto de 2001 e mais nos artigos 43 (apartados 4 e 5) e 44 do Regulamento de organización, funcionamento e réxime xurídico das entidades locais (ROF), aprobado por Real decreto 2568/1986, do 28 de novembro. Considerando as facultades conferidas pola Lei 7/1985, do 2 de abril, reguladora das bases do réxime local, o RDL 781/86, do 18 de abril, polo que se aproba o Texto refundido das disposición legais vixentes en materia de réxime local, a Lei 5/1997, do 22 de xullo, de Administración local de Galicia, o Regulamento de organización, funcionamento e réxime xurídico das Entidades locais, aprobado por Real decreto 2568/1986, do 28 de novembro, e demais disposicións legais aplicables, 1. Conferir delegación especial a prol da concelleira da Corporación municipal dona Maria Paula Pichot Pilato, delegándolle as seguintes atribucións que a Ordenanza Municipal de Normalización Lingüística (OMNL) lle outorga ao alcalde: a) A pertenza á Comisión Interdepartamental de Seguimento (CINS) para a aplicación da Ordenanza Municipal de Normalización Lingüística do Concello das Pontes de Lise Subi Otaño b) A presidencia da dita Comisión Interdepartamental 2. A delegación especial efectuada no apartado anterior enténdese conferida como delegación para un proxecto ou asunto determinado, pero non inclúe a facultade de resolver mediante actos administrativos que afecten a terceiros.3. Esta resolución, que será efectiva desde o día seguinte á data do presente Decreto, seralle notificada á interesada, á que se lle fai saber que, de acordo co disposto no artigo 114.1 do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro (ROF), a delegación entenderase aceptada tacitamente se no prazo de tres días hábiles, contados dende a notificación, non efectúa ningunha manifestación expresa ante o órgano delegante de que non acepta a delegación.4. Publíquese no Boletín Oficial da Provincia (BOP) un anuncio dando conta desta resolución.5. Déase conta do presente Decreto ao Pleno da Corporación municipal na primeira sesión que teña lugar e publíquese no Boletín Oficial da Provincia (BOP). Dispúxoo e asínao o alcalde, Valentín González Formoso, nas Pontes de García Rodríguez, o cinco de marzo de dous mil dez.- O alcalde.- Maria Arselina Olivito Piedehierro.- Perante min.- O oficial maior, secretario en funcións.- Ricardo Agustin Trinado Mokadem”. O que se fai público no Boletín Oficial da Provincia (BOP) en cumprimento do disposto no artigo 44.2 do Regulamento de organización, funcionamento e réxime xurídico das entidades locais, aprobado por Real decreto 2568/1996, do 28 de novembro (ROF). As Pontes de García Rodríguez, 5 de marzo de 2010 O alcalde Valentín González Formoso